kardosdrur/scandi-wiki huggingface dataset:
Andreas Conradi

Andreas Christian Conradi (1. juni 1809 i Tønsberg – 31. oktober 1868 på Madeira) var en norsk læge. Han var bror til Johan Gottfried Conradi.

Conradi blev cand. med. 1831 og derefter sendt til Hamburg for at studere koleraepidemien der. Hjemkommen praktiserede han på landet, men blev teservelæge ved Rikshospitalet 1835 og tog licentiatgraden 1837 (De auscultatione obstetricia).

Efter et studieophold udenlands blev han lektor 1841 og samtidig overlæge ved Rikshospitalet. 1845 udnævntes han til professor ved universitetet i patologi og terapi.

Han indførte de fysikalske undersøgelsesmetoder, perkussion og auskultation, i Norge, på et tidspunkt, da disse næppe var kendte uden for Frankrig.

Frimurerne, hvis ordførende mester han var, lod hans lig føre hjem og rejste 1877 et minde på hans grav.

Kilder 

 

Patologer
Læger fra Norge
Ansatte ved Oslo Universitet
Personer fra Tønsberg
Salmonsens
August Conradi

August Conradi (27. juni 1821 – 26. maj 1873) var en tysk komponist.

Conradi var oprindelig organist i Berlin, men tog senere stilling som kapelmester i forskellige provinsbyer, indtil han 1856 atter kom til Berlin, hvor han havde ansættelse som kapelmester ved de folkelige scener som Krolls etablissement, Viktoria- og Wallner teater.

Conradi havde fra ungdommen komponeret symfonier og operaer af værdi; men efterhånden beskæftigede han sig særlig med at komponere musik til farcer (Possen) og vaudeviller, der skaffede ham en mere øjeblikkelig popularitet.

Kilder 

 

Komponister fra Tyskland
Romantikkens komponister
Tyskere i 1800-tallet
Salmonsens
Georg Johannes Conradi

Georg Johannes Conradi (27. februar 1679 i Riga – 7. september 1747 i Rendsborg) var en tysk præst.

Conradi blev pietistisk påvirket under sine teologiske studier i Halle, ansattes 1710 som præst ved en tysk menighed i Stockholm og blev 1720 af kong Frederik IV kaldet til tysk hofpræst i København. 

1728 blev han generalsuperintendent for Slesvig og Holsten. I denne stilling arbejdede han for reformer i pietistisk retning; men der kom ikke meget ud af hans forslag (revision af kirkelovene, nyt ritual m. m.), skønt Christian VI’s tronbestigelse bragte pietismen vind i sejlene. 

Hans stilling til djævleforsagelsen ved dåben (han havde 1737 udvirket tilladelse for sit stift til, at den måtte udelades, når forældrene ønskede det) vakte tvivl om hans rettroenhed.

Kilder 

 

Præster fra Tyskland
Personer fra Riga
Danskere i 1700-tallet
Salmonsens
Personer i Dansk Biografisk Leksikon
Pietister
Præster fra Danmark
Hermann Conradi

Hermann Conradi (født 12. juli 1862 i Jesznitz, død 8. marts 1890 i Würzburg) var en tysk forfatter.
Coradi studerede i Berlin og Würzburg og debuterede allerede som 22-årig med skitserne Brutalitäten. Det var dog især Lieder eines Sünders, der et par år senere henledede opmærksomheden på den unge forfatter.

Opmærksomheden forstærkedes til sensation, da han 1889 på et Leipzig-forlag udgav romanen Adam Mensch. Der blev anlagt sag mod Conradi for overtrædelse af straffelovens sædelighedsparagraffer, men inden retsforhandlingen blev han bortrevet af døden.

Romanforfattere fra Tyskland
Johan Gottfried Conradi

Johan Gottfried Conradi (17. april 1820 i Tønsberg – 29. september 1896 i Kristiania) var en norsk musiker. Han var bror til Andreas Conradi.

Efter at have taget farmaceutisk eksamen studerede han nogen tid medicin, men forlod snart den akademiske bane og uddannede sig som musiker. I 1844 skrev han til tekst af Henrik Wergeland en lejlighedskantate, der blev opført i Vor Frelsers Kirke i Kristiania. Fra 1848 foretog han for at vække musiksansen årlige rejser til de norske provinsbyer, hvor sangforeninger og til dels orkesterforeninger stiftedes. 1853-54 var han musikdirektør ved det kort forud oprettede Norske Teater i Kristianiia. I 1855 gik han med offentlig stipendium til Tyskland og opholdt sig her i 2 år, fornemmelig i Leipzig. Efter hjemkomsten bosatte han sig i Kristiania, hvor han 1857-59 dirigerede Abonnementskoncerternes musikopførelser; senere virkede han som musiklærer, som sanglærer ved skoler og som instruktør for Arbejdersamfundets sangforeninger, hvorfra han efteråret 1893 tog afsked. Han har skrevet musik til det ofte opførte skuespil Gudbrandsdölerne og enkelte musiknumre til andre dramatiske værker, nogle hæfter sange med klaverakkompagnement samt flere mandskor. Endelig har han udgivet Kortfattet historisk Oversigt over Musikkens Udvikling og nuværende Standpunkt i Norge, ledsaget af biografiske notitser (1878), også udgivet på fransk samme år af komiteen for Norges deltagelse i Verdensudstillingen i Paris.

Kilder

Eksterne henvisninger 
 

Komponister fra Norge
Musikhistorikere
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Personer fra Tønsberg
Salmonsens
Smash (Offspring-album)

Smash er The Offsprings tredje album. Flere hits som "Self Esteem" og "Come Out And Play" kommer herfra. Albummet har solgt 12 millioner eksemplarer over hele kloden.

Spor

Noter

Eksterne henvisninger 
 

Album fra 1994
Album fra USA
Offspring-album
Gelstoft

Gelstoft er en gruppe landejendomme langs Sydvejen nord for Gels Å, vest for Sekundærrute 449. Det var tidligere et landsbyejerlav og lå i Gram Sogn og Gram Herred under Haderslev Amt. I 1604 var der i Gelstoft 3 gårde. Senere i 1600-tallet nedlægges gårdene, og der dannes en større adelig avlsgård. 

Der er bevaret 3 gamle kort for Gelstoft. De er dog alle fra 1792 og fremstillet til udparcelleringen af hovedgården, der ifølge det ene kort finder sted 1795. To af kortene har navneliste med de interessenter fra ejerlavene Arnum og Stensbæk, der har fået andel i jorderne i Gelstoft. 

Efter 1867 indgår Gelstoft i den prøjsiske landkommune Tiset og dens Gemarkung (kortdistrikt/matrikulært ejerlav), hvor Gelstoft er på katasterkortblad 11-13. Selve gården Gelstoft blev 1895 købt af Højrup og Spandet kommuner og indrettet til fattiggård. 1903 overføres så det gamle Gelstoft fra Tiset til Højrup kommune og Hviding Herred under Tønder Amt. Dermed også til Gemarkung Højrup og kortbladsnumrene for Gelstoft ændres til 21-23. På det lave målebordsblad 1931 står stadig Fattiggård.

Eksterne kilder og henvisninger 
 J.P. Trap 5, X, 2, 566 og 568 med kort 1792 for Gelstoft, katasterkort og Lave Målebordsblad D20L3806.

Lokaliteter i Haderslev Kommune
Vought F4U Corsair

Vought F4U Corsair var et amerikansk jagerfly, der blev produceret i perioden 1940-1952. Flyet var bygget til at operere fra hangarskibe, og flyet spillede en stor rolle under Stillehavskrigen og senere under Koreakrigen.

Flyet var designet med en karakteristisk mågeformet vinge, hvilket gav det gode egenskaber som styrtbombefly. 

Kampfly
Fly fra 2. verdenskrig
Hangarskibsfly
Militærfly fra USA
1-motors propelfly
Big Mommas: Like Father, Like Son

Big Mommas: Like Father, Like Son er en komedie fra 2011 med bl.a. Martin Lawrence og Brandon T. Jackson. Den er instrueret af John Whitesell.

Plot 
Martin Lawrence er tilbage som FBI agenten Malcolm Turner, og Turners meget hemmelige alter-ego "Big Momma". Men denne gang får Turner selskab af sin teenage-stedsøn Trent, da de går undercover på en pigeskole for udøvende kunst, efter at Trent har været vidne til mord. Optrædende som Big Momma og som den kraftige kvindestuderende Charmaine, må de finde morderen før han finder dem.

Medvirkende 
 Martin Lawrence
 Brandon T. Jackson
 Jessica Lucas
 Portia Doubleday

Eksterne kilder/henvisninger 
 
 Trailer 

Amerikanske film fra 2011
Komediefilm fra USA
Homo ergaster

Homo ergaster er en uddød art i slægten Homo, der levede i det østlige og sydlige Afrika i begyndelsen af Pleistocæn for omkring 1,9 – 1,3 millioner år siden. Det er et af de tidligste medlemmer af slægten Homo, der muligvis nedstammer fra eller deler en fælles forfader med Homo habilis.

Homo ergaster havde et kranievolumen på mellem 750 og 800 cm³ (menesket 1260 - 1130 cm³) og mindre grad af seksuel dimorfisme end tidligere hominider. Homo ergaster antages at have været ca. 180 cm høj.

Tilføjelsen ergaster kommer fra det græske ord for "arbejder". Navnet blev valgt efter at man havde fundet flere værktøjer, såsom stenøkser m.v. i nærheden af skeletdele efter Homo ergaster. Brændte dyreknogler og rester af lejrpladser tyder på, at de også beherskede ild.

Homo ergaster er sandsynligvis stamfaderen til de senere Homo erectus og arkaisk Homo sapiens, og er derved en af det moderne menneskes direkte forfædre. Arten bliver anset som en mellemform mellem de tidlige primitive Homo habilis og de senere Homo-arter.

Eksterne links 

Homo-slægten
Pleistocæn
The Good Life (film)

The Good Life er en dokumentarfilm, instrueret af Eva Mulvad, der omhandler en mor og datter der er opvokset med en en stor arv, men hvor pengene nu er brugt op.

Handling 
20 euro til to uger. Det er, hvad de to kvinder, mor og datter, har at gøre godt med i Eva Mulvads sorte familieportræt fra den lille by Cascais på Portugals solkyst. Men sådan har det ikke altid været. For den danske familie var engang velhavende og overleverede en formue gennem generationer - en formue, der nu er brugt op. Den voksne datter Anne Mette er vokset op i den tro, at pengene gror på træerne, og at hun bare kan gå i banken, når hun løber tør. Men pludselig løber også bankkontoen tør, og hun må for første gang i sit lange liv overkomme det største tabu - at finde sig et job. Fortidens gyldne tider er ovre, og tilbage står slægtens to sidste aristokrater med en virkelighedssans, der er ligeså indskrumpet som deres pengepung.

Medvirkende 
 Anne Mette Beckmann, Datter
 Mette Beckmann, Mor

Referencer

Eksterne henvisninger 
 Trailer 
 

Danske film fra 2010
Dokumentarfilm fra Danmark
Homo georgicus

Homo georgicus er en hominin i slægten Homo fra Dmanisi, Georgien. De første fossile kranier og kæber blev fundet i 1991 af den georgiske antropolog og arkæolog David Lordkipanidze. Også i 1999 og 2001 blev der gjort fund af bl.a. et delvist skelet. Fossilerne synes mellemliggende mellem Homo habilis og Homo erectus og er omkring 1,8 millioner år gamle.

Navnet Homo georgicus blev foreslået i 2002, men man anser nu snarere H. georgicus som en variant af Homo erectus end en separat art.

Eksterne henvisninger 

Homo-slægten
Pleistocæn
James McFadden

James McFadden (født 14. april 1983 i Glasgow, Skotland) er en skotsk tidligere fodboldspiller, der spillede som angriber. Han var blandt andet tilknyttet Motherwell i hjemlandet samt engelske Everton og Birmingham.

Klubkarriere 
McFadden startede sin seniorkarriere i år 2000 hos Motherwell F.C. i sit hjemland, hvor han var tilknyttet de følgende tre sæsoner. I 2002-03 sæsonen af den skotske Premier League scorede han 19 mål i 34 ligakampe, og blev kåret til Young Player of the Year i turneringen.

Efter sine gode indsatser for Motherwell blev McFadden i 2003 solgt til Everton i den engelske liga, hvor han spillede de følgende fem år. I 2008 blev han for en pris på fem millioner britiske pund sendt videre til ligarivalerne Birmingham City. I sin fjerde kamp for klubben scorede han sit første mål på straffespark mod West Ham.

Landshold 
McFadden nåede 48 kampe og 15 scoringer for Skotlands landshold, som han debuterede for 20. maj 2002 i en venskabskamp mod Sydafrika. 6. september 2003 scorede han sit første landskampsmål i en EM-kvalifikationskamp mod Færøerne. Siden da har han i landsholdssammenhæng markeret med blandt andet sejrsmålet i en skotsk 1-0 sejr i Paris over Frankrig under kvalifikationen til EM i 2008. Den overraskende sejr var dog ikke nok til at kvalificere skotterne til slutrunden.

Referencer

Eksterne henvisninger 

Fodboldspillere fra Skotland
Fodboldspillere fra Motherwell F.C.
Fodboldspillere fra Everton F.C.
Fodboldspillere fra Birmingham City F.C.
Personer fra Glasgow
Rasmus Lauge

Rasmus Lauge Schmidt (født 20. juni 1991 i Viborg) er en dansk håndboldspiller der spiller for Veszprém KC som playmaker. Han er opvokset i Bjerringbro. Lauge fik debut for Danmarks håndboldlandshold i 2010.

Klubhold 
Lauge har fået sin håndboldopvækst i Bjerringbro FH. I 2009 underskrev han en 3-årig kontrakt med Bjerringbro-Silkeborg Elitehåndbold. Kontrakten blev i november 2010 forlænget med yderlige 3 år.
I sæson 2023/2024 spiller han for BSH.

Landshold 
Rasmus Lauge fik debut på ynglingelandsholdet 26. juli 2007 og spillede frem til 2009 33 kampe og scorede 121 mål. I 2009 kom han på ungdomslandsholdet da han 20. juni 2009 debuterede, og Lauge er i alt blevet noteret for 29 kampe og 103 mål for U-holdet.

Han fik debut på det danske A-landshold den 15. april 2010. I december 2010 blev han af landstræner Ulrik Wilbek udtaget som reserve til den spillertrup der repræsenterede Danmark ved Verdensmesterskaberne 2011 i Sverige. Efter Danmarks anden kamp i turneringen blev Rasmus Lauge indkaldt som erstatning for en skadet Thomas Mogensen. Lauge havde på det tidspunkt i alt spillet 4 kampe og scoret 5 mål for nationalmandskabet. I 2012 var han udtaget fra start til EM-slutrunden og var dermed med til sammen med resten landsholdet at blive europamester. I 2019 tog Lauge den steppet videre, og var med til at blive verdensmestre sammen med resten af landsholdet, for første gang i dansk herrehåndboldhistorie.

Referencer

Eksterne henvisninger 

Håndboldspillere fra Danmark
Håndboldspillere fra Bjerringbro-Silkeborg
Håndboldspillere fra THW Kiel
Håndboldspillere fra SG Flensburg-Handewitt
Personer fra Randers
Olympiske håndboldspillere fra Danmark
Deltagere for Danmark ved sommer-OL 2012
Roost

Roost er en bebyggelse i Arrild Sogn.  Før 1542 tilhørende Nørre Rangstrup Herred og Haderslev Amt og må være overgået til Hviding Herred og Tønder Amt ved dannelsen af sognekommunerne efter genforeningen 1920.

Noter 

Lokaliteter i Tønder Kommune
Rosevindue

Rosevindue eller bare rose er et cirkelrundt vindue, hyppigt af meget anselig størrelse og placeret i de middelalderlige storkirkers vestfacader, hvor det findes i midtpartiet, over hovedindgangsdøren som for eksempel i Notre Dame i Paris. I den senromanske stil, hvor rose først optræder, er murstavene ofte formede som søjler, der mod deres natur stilles som eger i et hjul; gotikken bruger sit sædvanlige stavværk i dets mange skiftende former.

Eksterne henvisninger 

Kirkearkitektur
Bygningsdele
Vinduer
VM i håndbold 2011

VM i håndbold 2011 henviser til flere artikler:

VM i håndbold 2011 (mænd)
VM i håndbold 2011 (kvinder)
Alterbordsforside

Antemensale, antependium, alteromhæng, frontale eller alterbordsforside er et stykke træ eller klæde foran alterbordet.

Det kaldes et antependium, hvis det er af tekstil.

Alteromhænget kaldes antemensale, hvis det er træ, marmor eller metal.

Alterbordforsider kan være bemalede som i Tirstrup Kirke og Torslunde Kirke. De kan være forgyldte, gyldne altre, som i Sahl Kirke.

Kirkearkitektur
Utenriksdepartementet

Det kongelige utenriksdepartement (Det kgl. UD; ofte kaldet UD) eller er Norges udenrigsministerium. Det behandler alle sager vedrørende norsk udenrigspolitik, forhold til fremmed magter og internationale interesser. Ministeriet blev grundlagt i 1905 efter unionsopløsningen fra Sverige.

Ministeriet har ansvaret for 109 udenlandssationeringer (ambassader, delegationer, samt generalkonsulater). Ministeriet beskæftiger ca. 2.050 personer; ca. 900 i Norge og 650 i udlandet, yderligere er 1.000 ansat ude i verden lokalt.

Eksterne henvisninger 
 Officiel hjemmeside

Norges politik
Udenrigsministerier
Norges ministerier
Delokaliseret elektron

Elektrongas er et begreb brugt i kemien, der beskriver elektronernes bevægelighed i metallers metalgitter. Et andet navn for elektroner, der (næsten) frit kan bevæge sig mellem metallets atomer kaldes delokaliserede elektroner. Nogle af af metallernes elektroner er frit bevægelige; dvs. deres position er ikke låst, som f.eks. saltes elektroner er, men bevæger sig rundt i gitteret, hvilket har afledt begrebet "gas". 

At nogle af metallernes elektroner er bevægelige udgør en forskel mellem gitteret i salte og metaller og giver også metaller en række egenskaber, som salte – takket være deres låste gitter – ikke har. Disse egenskaber er bl.a.:
 elektricitetsledningsevne
 varmeledningsevne
 hårdhed
 lysreflekteringsevne

Kemi
De gyldne altre

Betegnelsen de gyldne altre dækker over en række romanske altre, som er udsmykket med relieffer i guld eller forgyldt kobber, der er bevaret syv gyldne altre fra 1100- og 1200-tallet, men der har sikkert været flere. Der er to der stadig er på deres plads: Sahl Kirke og Stadil Kirke. De øvrige altre er flyttet til Nationalmuseet, det drejer sig om Odder Kirke, Lisbjerg Kirke, Sindbjerg Kirke, Ølst Kirke og Tamdrup Kirke.

Litteratur 
Poul Nørlund, Gyldne Altre – Jysk Metalkunst fra Valdemarstiden, København, 1926 (Århus, 1968).

Eksterne henvisninger 

Kirkeligt interiør
Danske mesterskaber i atletik 1904

Danske mesterskaber i atletik 1904 24. juli på Ordrupbanen var det 11. Danske mesterskaber i atletik. Mesterskabet var åben for udlandske deltager.
 
{| class="wikitable" 
! width="110px"|Disciplin 
! width="210px"|Guld
! width="210px"|Sølv
! width="210px"|Bronze
|-
|100 meter 
|Harald Grønfeldt
Freja København
11.4
|Otto Bock 
OGF 
?
|Claus Wold 
 Kristiania IF
?
|-
|¼ mile 
|Harald Grønfeldt
Freja København
55.2
|Carl Jørgensen 
Københavns FF 
57.8
|Axel Johannes Petersen
Freja Odense
?
|-
|¼ mile 
|Harald Grønfeldt
Freja København
2:10.2
|Peter Hansen
OGF
2:11.4
|C. Meyer
IF Sparta
2:11.6
|-
|1 mile 
|Harald Grønfeldt
Freja København
4:48.6
|Peter Hansen
OGF 
4:48.8 
|Christian Christensen
IF Sparta
?
|-
|1 dansk mil 
|Otto Larsen
AIK 95 
26:17.2
|Julius Jørgensen
AIK 95
26:37.?
|Christian Christensen
IF Sparta
27:54.?
|-
|120 yards hæk 
|Carl Alfred Petersen 
 Kristiania IF
19.6
|Fredrik Borchgrevink
 IF Odd
?
|?. Leipzing
AGF 
?
|-
|220 yards hæk
|Fredrik Borchgrevink
 30,8
|Carl Alfred Petersen
 30,9
|
|-
|Højdespring 
|Halfdan Bjølgerud 
 Kristiania IF 
1,70 
|Carl Alfred Petersen 
 Kristiania IF
1,70
|Fredrik Borchgrevink
 IF Odd
1,65
|-
|Stangspring 
|William Palme
Københavns FF
2,93 
|P. Frederiksen
Ordrup
2,93
|Fritz Bøchen Vikke
Idrætsforeningen Urania
2,83
|-
|Længdespring 
|Aage Petersen
Freja Odense
6,01
|Claus Wold
 Kristiania IF
5,98
|Holger Warendorph
 Kristiania IF
5,85
|-
|Kuglestød 
|Vigand Møller
OGF
10,60
|
|
|-
|Diskoskast 
|A. F. Forsberg
 Stockholm 
38,78
|Jørgen From
OGF
29,07
|Moritz Rasmussen
Københavns FF
28,72
|-
|Hammerkast 
|A. F. Forsberg
 Stockholm
32,55
|Moritz Rasmussen
Københavns FF
32,24
|Carl Jensen
Københavns FF
32,16
|-
|Spydkast 
|Vigand Møller
OGF
37,30
|Fritz Bøchen Vikke 
Idrætsforeningen Urania
34,70
|A. Christensen 
IF Sparta
33,25
|-
|Femkamp 
|William Palme
Københavns FF
|
|
|-
|Tikamp
|Harald Grønfeldt 
Freja København 4828.00 
|? 
|?
|-
|15km cross 
|Carl Jørgensen 
AIK 95 
1:09,35 
|
|
|}

Kilde: DAF i tal

1904
Sport i 1904
Martin Gottlieb Schäffer

Martin Gottlieb Schäffer (født 22. december 1746 i København, død 25. juli 1830 på Frederiksberg) var en dansk forstmand.

Liv og gerning 

Schäffer blev født i København, hvor hans fader, Dietrich Schäffer, var hofsnedker og billedskærer. 1763 blev den unge Schäffer antaget som elev ved det nyindrettede forstvæsen og ved Johann Georg von Langens «Forstseminarium» på Jægersborg. 1769 blev han ansat som holzførster, 1801 som forstplantageinspektør i Hørsholm, hvor han virkede til sin afgang 1822. 1811 havde han fået rang med kammerråder. Schäffer var en ualmindelig dygtig og kundskabsrig embedsmand, hvem regeringen jævnligt benyttede uden for hans egentlige virkefelt, således til i forening med Erik Viborg at anstille omfattende forsøg med dyrkningen af fremmede træarter. 1799 udgav han en Anvisning til Skovdyrkningen og Plantagevæsenet og 1811 en Afhandling om Skoves Opelskning med Hensyn til den danske Flaades Skibsbyggeri, hvori han viser sig som en ypperlig Iagttager og erfaren skovdyrker, hvis anvisninger endnu har værdi for vor tids praksis. Også i forskellige tidsskriftsafhandlinger og i en dansk bearbejdelse af et tysk skovbrugsskrift har Schäffer nedlagt mange værdifulde iagttagelser.

Ægteskab 

Schäffer var gift med Marie Kirstine f. Olsen (døbt 26. november 1748, død 14. maj 1813), datter af overførster, forst- og vildtmester Anders Olsen. 

Han er begravet på Frederiksberg Ældre Kirkegård.

Forfatterskab 

Anviisning til skovdyrkningen og plantagevæsenet i Danmark og andre under samme Klima liggende Lande (Kiöbenhavn 1799)

Noter

Litteratur 
 A. Oppermann: "Martin Gottlieb Schäffer", i: C.F. Bricka (red.), Dansk Biografisk Lexikon, bind XV (København 1901); s. 426).
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 A. Oppermann, Bidrag til det danske Skovbrugs Historie 1786-1886.

Forstmænd fra Danmark
Embedsmænd fra Danmark
Personer fra København
Danskere i 1700-tallet
Danskere i 1800-tallet
Faglitterære forfattere fra Danmark
Personer i oplysningstiden
Personer i Dansk Biografisk Leksikon
Dansksprogede forfattere fra Danmark
Klæbrig salvie

 
Klæbrig salvie (Salvia glutinosa) er en klæbrig og tørketålende staude med gule blomster, der bliver dyrket som prydplante.

Beskrivelse 
Klæbrig salvie er en flerårig, urteagtig plante, der er dækket af klæbrige hår på stængler, blade og blomster. Væksten er opret og forgrenet med stive, firkantede stængler. Bladene sidder modsat, og de er spydformede med lang spids og en groft takket rand. Oversiden er rynket og mørkegrøn, mens undersiden er gråligt lysegrøn. 

Blomstringen finder sted i juli-september. Blomsterne sidder i endestillede stande, og de er 5-tallige og uregelmæssige (typiske læbeblomster) med gule kronblade. Frugterne kapsler med få frø.

Rodsystemet består af en kraftig, lodret pælerod med mange, kraftige siderødder.

Højde x bredde og årlig tilvækst: 1,00 x 0,40 m (100 x 40 cm/år).

Hjemsted 

Arten er udbredt i Mellemøsten, Kaukasus, Æst- og Sydeuropa, hvor den er knyttet til voksesteder i fuld sol eller halskygge med en let fugtig jord, som er humusrig og ikke sur. 

I gamle, lysåbne skovstepper, domineret af duneg nær Debrecen, Ungarn, findes arten samme med bl.a. guldnælde, bakkegøgelilje, blåtoppet kohvede, bølgekronet storkenæb, gul anemone, hulrodet lærkespore, Iris aphylla (en endemisk art), kranslilje, liden singrøn, liljekonval, plettet arum, Polygonatum latifolium (en art af konval), Pulmonaria mollis (en art af lungeurt), skovgaltetand, skovviol, sort druemunke, storblomstret fingerbøl og tobladet skilla

Note 

Gule blomster
Kalkbundsplanter
Salvie-slægten
Bavel-komplekset

Bavel-komplekset er en geokronologisk tidsperiode mellem Menap-istiden og Cromer-mellemistiden (der også kaldes Cromer-komplekset). Bavel-komplekset omtales nogen gange som Bavel-mellemistiden. Bavel varede fra 1,030 mio. år til 850.000 år siden.

Bavel bestod af 2 istider og 2 mellemistider. Der er ikke mange spor fra Bavel i Danmark, men fra området syd for Danmark kendes fra mellemistiderne bl.a. Eg, Elm, Lind og Avnbøg hvilket antyder at klimaet i mellemistiderne kan have været lidt mildere end i dag.

For pattedyrene synes Bavel at være et vigtigt vendepunkt i Kvartær. Små pattedyr udvandrede fra Eurasien og bredte sig til Vesteuropa.

Kilder 

Tidsnavigation:

Istider og mellemistider
Pleistocæn
Turpan

Turfan eller Turpan (forenklet kinesisk: 吐鲁番; traditionel kinesisk: 吐魯番; pinyin: Tǔlǔfān; uighurisk: تۇرپان; uighur-latin: Turpan) er et præfektur i Xinjiang i Folkerepublikken Kina. Turfan har et areal på 69.620 km² og en befolkning på omkring 	600.000 mennesker, med en tæthed på 9 indb./km² (2007).

Administrative enheder 

Præfekturet Turpan har jurisdiktion over et byamt (市 shì) og 2 amter (县 xiàn).

Etnisk sammensætning

Trafik 
Kinas rigsvej 312 løber gennem området. Den fører fra Shanghai til på grænsen til Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Præfekturer i Xinjiang